EkBass/fiwiki-20250220-pages-articles huggingface dataset:
Luonnonpalvonta

Luonnonpalvonta on luontoon ja luonnonilmiöihin kohdistuvaa palvontaa. Sanaa käytetään myös hartaasta luonnon ihailusta. Luonnonpalvonta on uskonnon muoto, jota ilmenee varhaisissa primitiivisissä uskonnoissa ja monijumalaisissa (polyteismi) uskonnoissa. Luonnon esineitä ja ilmiöitä on harvoin palvottu varsinaisina jumaluuksina, vaan ne ovat olleet jumalien ilmentymiä. Animismissa uskonnollisen kultin kohteena ovat lähes kaikki esineet ja ilmiöt. Kivienpalvontaa harjoittivat muinaiset länsiseemiläiset, kreikkalaiset ja intialaiset. Intiassa pystytettiin suuria fallosta muistuttavia kiviä (linga), joita palvontamenoissa valeltiin öljyllä. Monissa uskonnoissa on ollut eläintenpalvontaa, kuten käärmeenpalvontaa tai karhunpalvontaa. Yleistä on ollut myös puidenpalvonta ja taivaankappaleisiin kohdistunut uskonnonharjoitus (taivaanpalvonta, auringonpalvonta, kuunpalvonta). Luonnonilmiöistä palvonnan kohteena ovat olleet erityisesti ukkonen ja sade.Uusi tietosanakirja, Tietosanakirja oy 1960–1966, hakusana luonnonpalvonta. Luonnonpalvonta voi viitata myös seuraaviin asioihin: * Animismi * Gaia-ajattelu * Jumalattaren palvonta * Luonnonuskonto * Naturalistinen hengellisyys * Naturalistinen panteismi * Pakanuus == Lähteet == Luokka:Mytologia
Septiljoona

Septiljoona on miljoonan seitsemäs potenssi eli luku (106)7 = 1042. Amerikanenglannin sana septillion tarkoittaa kuitenkin lukua 1024. SI- järjestelmässä ei ole kerrannaisyksikköä septiljoonalle. == Katso myös == * Suurten lukujen nimet Luokka:Luonnolliset luvut
Mauri Front

Mauri Front (26. toukokuuta 1940 Tuusula – 11. toukokuuta 2006 Helsinki) oli tuottelias suomalainen elokuvaaja ja ohjaaja. Hänet tunnetaan etenkin kansatieteellisten elokuvien tekijänä. == Elämäkerta == Frontin ura alkoi vuonna 1955 kun hän koulusta valmistuttuaan värväytyi Filmiyhtymä Oy:öön. Työskenneltyään siellä viisi vuotta hän oppi elokuvauksen ja lähti pariksi vuodeksi Pentti Lintonen Ky:hyn, joka valmisti tilauselokuvia metalliteollisuudelle. Frontista tuli pätevä kameramies ja vuonna 1966 hänet kutsuttiinkin Suomi-Filmiin töihin. Siellä hän oppi kuvaamaan ja leikkaamaan elokuvia Niilo Heinon ja Valentin Vaalan opastuksella. 1970-luvulla väkeä irtisanottiin ja Front joutui jatkamaan freelancerinä. Hän työskenteli muun muassa Veikko Laihasen kanssa. Hän perusti vuonna 1976 Elokuvatuotanto Mauri Frontin. Front teki töitä yhdessä tutkija Eero Naskalin kanssa ja heiltä 1980-luvulla valmistunut elokuva Puukko palkittiin AV-palvelun kunniapalkinnolla ja valtion laatutuella. Museoviraston ja Talonpoikaiskulttuurisäätiön toimeksiannoista parivaljakko sai jatkossa tilaisuuden toteuttaa alun toistakymmentä kansanomaista perinnekulttuuria käsittelevää elokuvaa. Nimet Nahkiaismerta, Merrat, Savipotti, Hirsirakennus, Ristintekijä ja Silakkamarkkinat kertovat taidolla toteutettujen elokuvien aihepiireistä. Mauri Frontin ura jatkui yli 40 vuotta. 1990-luvulla kansatieteellisten elokuvien mahdollisuudet alkoivat hiipua. Hänelle myönnettiin valtion taiteilijaeläke vuonna 1997. Eläkkeelle jäätyäänkin hän ei lopettanut elokuvien tekemistä, vaan hänen viimeinen elokuvansa Jouhisiimaa ja hamppuköyttä valmistui vain viikko ennen hänen kuolemaansa. Front oli myös elokuvamuseoiden tukija. == Valikoitu filmografia == Kuvaajana, leikkaajana tai ohjaajana. *Väreitä (1965) *Näin syntyi Saimaan kanava (1969) *Suurta suklaanautintoa (1971) *Helsingin hetkiä (1971) *Kansaneläkelaitos suomalainen sosiaalivakuutuslaitos (1978) *Finlandia Hall (1978) *Puukko (1981) *Vaskenvalajat (1986) *Nahkiainen (1986) *Merrat (1987) *Aaslan talvinuotta (1987) *Savipotti (1989) *Hirsirakennus (1990) *Iin apajilla (1991) *Silakkamarkkinat (1994) *Rakas - Järvenpää (2001) == Lähteet == *Mauri Front in memoriam *Mauri Front Elonetissä ==Aiheesta muualla== * Mauri Frontin muistokirjoitus Helsingin Sanomissa Luokka:Suomalaiset elokuvaajat Luokka:Suomalaiset elokuvaohjaajat Luokka:Suomalaiset elokuvaleikkaajat Luokka:Vuonna 1940 syntyneet Luokka:Vuonna 2006 kuolleet
Texcoco

Texcoco (klassiseksi nahuatliksi Tetzco(h)co) oli ennen espanjalaisten tuloa asteekkien liittolaiskaupunki Meksikon laaksossa Texcoco-järven itärannan lähellä. Siellä asui kansa nimeltä Acolhua, joka oli asteekeille sukua. Texcocon johtaja Nezahualcoyotl (1403–1473) auttoi asteekkeja heille vihamieliseksi kääntyneiden tepaneekkien kukistamisessa. Ennen espanjalaisvalloitusta kaupungissa asui 24 000 ihmistä ja sen ala oli 450 hehtaaria. ==Texcoco eli Tetzcoco, acolhuoiden asuinpaikka== Texcoco tai Tezcoco oli nykyisessä Meksikon laaksossa sijainnut asteekkien sukulaiskulttuurin Acolhuan asuttama kaupunki. Texcoco oli silloisen suuren Texcoco-järven itäisellä rannalla. Acolhua oli nahuatlia puhuva kansa, joka saapui Meksikon laaksoon noin vuonna 1200. Acolhuaa ei saa sekoittaa Culhuaan. Acolhuoita muistuttavia nahuatlia puhuvia kulttuureja olivat noihin aikoihin asteekit, tepaneekit, Chalco ja Xochimilca. Texcocon kaupungin perustivat ehkä chichimekit 1200-luvulla. Noin 1337 acolhuat ajoivat chichimekit Texcocosta pois tepaneekkien avustamana. Ajatellaan että varhaiset acolhuoiden johtajat puhuivat alueen alkukieltä otomia, ja nahuatl määrättiin kieleksi vasta kuningas Techotlalatzinin aikaan noin 1357/1377-1409. Näihin aikoihin tepaneekkien kaupungin Azcapotzalcon vaikutus tai jopa löyhä ohjaus ulottui Texcocoon, joka joutui maksamaan tepaneekeille veroa. Uusi 1409 valtaistuimelle noussut Texcocon johtaja Ixtlilxochitli I otti vuonna 1414 itselleen tittelin Chichimeca Tecuhtli, "kikimeekkien herra", ja aikoi solmia liiton Tenochtitlanin asteekkien kanssa, mutta asteekkijohtaja Huitzilihuitl torjui ajatuksen, samoin kuin myöhemmin hänen poikansa Chimalpopocaa. Tämä lienee johtunut siitä, että asteekkien päällikkö oli naimisissa tepeneekkijohtajan tyttären kanssa. Texcocon johtaja Ixtlilxochitli I hyökkäsi Azcapozalcoon, tepaneekkien pääkaupunkiin, ja onnistuikin saartamaan sitä pitkään, mutta koska ei kyennyt valtaamaan sitä, palasi tyhjin toimin takaisin. Tepaneekkijohtaja Tezozomocin kostoretki syöksi Ixtlilxochitli I:n vallasta vuonna 1418. Kymmenen vuotta myöhemmin Huexotzingoon paennut Ixtlilxochitli I:n poika Nezahualcoyotl (1403 - 1473) kukisti yhdessä asteekkien ja monien muiden kanssa tepaneekit, ja liittyi asteekkien ja Tlacopanin kanssa kolmiliittoon. Texcocosta tuli tällöin asteekkien valtakunnan toiseksi tärkein kaupunki. Nezahualcoyotl oli merkittävä filosofi ja runoilija säilyneiden tietojen mukaan. Hän keräsi puutarhaan ja eläintarhaan eksoottisia eläimiä ja kasveja valtakunnan eri seuduilta. Nezahualpilli (1464-1515) jatkoi isänsä perinteitä. 1520 espanjalaisvalloittaja Hernan Cortéz tappoi viimeisen Texcocon hallitsijan Cacamatzinin ja myös pian valtaistuimelle nousseen Coanacochin ja pani valtaistuimelle nukkehallitsijaksi kristinuskoon kääntyneen Ixtlilxochitl II:n vuonna 1525. Viimeinen espanjalaisten tukema tlatoani-tyyppinen Texcocon johtaja oli Antonio Pimentel Tlahuitoltzin. == Lähteet == Luokka:Esikolumbiaaniset kulttuurit
Juhana Sigismund

Juhana Sigismund (), (8. marraskuuta 1572 Halle – 23. joulukuuta 1619 Berliini) oli Brandenburgin rajakreivikunnan vaaliruhtinas vuosina 1608–1619 ja avioliittonsa ansiosta myös Preussin herttua. == Suku == Hohenzollernin suvusta lähtöisin ollut Juhana Sigismundin vanhemmat olivat vaaliruhtinas Joakim Friedrich ja tämän ensimmäinen puoliso Katharina von Brandenburg- Küstrin. == Avioliitto ja lapset == Hän avioitui Preussin herttuatar Anna von Hohenzollernin kanssa vuonna 1594 ja sai tämän kanssa kahdeksan lasta, joista viisi eli aikuiseksi asti. Heistä toinen oli Georg Wilhelm, Brandenburgin seuraava vaaliruhtinas ja Preussin herttua sekä toinen oli Brandenburgin prinsessa Marie Eleonore, joka avioitui Ruotsin kuningas Kustaa II Aadolfin kanssa. Herttuatar Anna toi myös mittavat maa-omaisuudet, koska oli Preussin ja Jülich-Kleven herttuakuntien ainoa perijä. Heille syntyi kahdeksan lasta, joista viisi vanhinta eli aikuiseksi asti: * Georg Wilhelm (13. marraskuuta 1595 – 1. joulukuuta 1640); isänsä seuraaja Brandenburgin vaaliruhtinaana; avioitui prinsessa Elisabet Charlotte von der Pfalzin kanssa ja heille syntyi kolme lasta, joista yksi oli Fredrik Vilhelm, Suuri vaaliruhtinas. * Anna Sophia, Brandenburgin prinsessa (15. maaliskuuta 1598 – 19. joulukuuta 1659); avioitui Braunschweig-Lüneburgin herttua Friedrich Ulrichin kanssa, liitto oli lapseton * Marie Eleonore, Brandenburgin prinsessa (11. marraskuuta 1599 – 28. maaliskuuta 1655); avioitui Ruotsin kuningas Kustaa II Aadolfin kanssa. Heidän tyttärensä oli Ruotsin kuningatar Kristina. * Katharina, Brandenburgin prinsessa (28. toukokuuta 1602 – 27. elokuuta 1644); avioitui ensin Transilvanian ruhtinas Gábor Bethlenin ja toiseksi herttua Franz Carl von Sachsen-Lauenburgin kanssa, molemmat liitot olivat lapsettomia * Joachim Sigismund, Brandenburgin prinssi (25. heinäkuuta 1603 – 22. helmikuuta 1625), kuoli 21-vuotiaana, naimattomana ilman jälkeläisiä * Agnes, Brandenburgin prinsessa (31. elokuuta 1606 – 12. maaliskuuta 1607), kuoli alle vuoden ikäisenä * Johann Friedrich, Brandenburgin prinssi (18. elokuuta 1607 – 1. maaliskuuta 1608), kuoli alle vuoden ikäisenä * Albrecht Christian, Brandenburgin prinssi (7.–14. maaliskuuta 1609), kuoli viikon ikäisenä == Herttua == Juhana Sigismundista tuli muodollisesti Preussin herttua vasta vuonna 1618, mutta hän sai herttuakunnan sijaishallitsijan aseman jo vuonna 1608. Preussin herttua Albert Fredrik (1553–1618) oli henkisesti sairas, eikä kyennyt hoitamaan tehtäviään. Juhanan puoliso herttua Anna oli miestään kyvykkäämpi hallitsija ja oli nimetty tämän sijaishallitsijaksi. Albrekt Fredrikin kuoltua Preussin herttuakunta ja Brandenburgin rajakreivikunta liittyivät personaaliunioniin vuonna 1618. Brandenburgin vaaliruhtinaat olivat nimellisesti Puolan kuninkaan vasalleja aina vuoteen 1657, jolloin Puolan kuningas vapautti Hohenzollernit Wehlaun sopimuksella. Personaaliunionin aikaista Brandenburgia vuodesta 1618 Preussin kuningaskunnaksi korottamiseen vuonna 1701 kutsutaan Brandenburg-Preussiksi. == Lähteet == Luokka:Hohenzollernin hallitsijasuku Luokka:Saksalaiset aateliset Luokka:Vuonna 1572 syntyneet Luokka:Vuonna 1619 kuolleet
Jerusalemin armenialaiskortteli

Jerusalemin armenialaiskortteli (, , ) on yksi neljästä perinteisestä kaupunginosasta Jerusalemin vanhassa kaupungissa. Se on pienin kortteleista. Armenian ortodoksinen patriarkaatti omistaa korttelissa useita luostareita ja teologisen seminaarin. Korttelissa on asunut parhaimmillaan jopa 16 000 asukasta, mutta nykyään asukkaita on hieman yli tuhat. == Lähteet == Armenialaiskortteli Luokka:Kristinusko Israelissa Luokka:Armenian apostolinen kirkko
Moses Malone

Moses Eugene Malone (23. maaliskuuta 1955 Petersburg, Virginia – 13. syyskuuta 2015 Norfolk, Virginia) oli yhdysvaltalainen koripalloilija, joka loi 1970–1990-luvuilla merkittävän uran ABA:ssa ja NBA:ssa. Virginiassa syntynyt Malone valmistui Petersburg High Schoolista ja pelasi toistakymmentä kertaa All-Star-joukkueessa. Hän voitti NBA:n arvokkaimman pelaajan palkinnon kolmesti (1979, 1982, 1983) ja NBA-finaalien arvokkaimman pelaajan palkinnon kerran (1983), jolloin hänen seuransa Philadelphia 76ers voitti myös NBA:n mestaruuden. Vuonna 1996 NBA valitsi Malonen yhdeksi sen historian 50 parhaasta pelaajasta. Hänet nimettiin vuonna 1999 Virginia Sports Hall of Fameen ja vuonna 2001 Springfieldin kansainvälisesti kuuluisampaan Basketball Hall of Fameen. Malone kuoli 60-vuotiaana hotellihuoneessa 13. syyskuuta 2015. Hän yöpyi Norfolkissa, jossa hänen oli tarkoitus osallistua golfturnaukseen.http://espn.go.com/nba/story/_/id/13645531/three-nba-mvp- moses-malone-dies-age-60http://www.foxnews.com/sports/2015/09/13/moses-malone- nba-hall-famer-dead-at-60/ == Saavutuksia == === Henkilökohtaiset saavutukset === * NBA:n arvokkain pelaaja 1979, 1982 ja 1983 * NBA:n finaalien arvokkain pelaaja 1983 * 12 kertaa peräkkäin NBA:n tähdistöottelussa 1978–1989 * ABA:n tähdistöottelussa 1975 ja 1976 * NBA:n tähdistöjoukkueessa 1979, 1982, 1983 ja 1985 ** NBA:n kakkostähdistöjoukkueessa 1980, 1981, 1984 ja 1987 * NBA:n puolustustähdistössä 1983 ** NBA:n kakkospuolustustähdistössä 1979 * NBA:n levypallokuningas 1979, 1981, 1982, 1983, 1984 ja 1985 * 4 × NBA:n kuukauden pelaaja === Joukkuesaavutukset === * NBA:n mestaruus 1983 === Kunnianosoitukset === * Basketball Hall of Famen jäsen (nimettiin 2001) * Valinta NBA:n 50 merkittävimmän pelaajan joukkoon 1996 * Houston Rockets on jäädyttänyt Malonen pelinumeron 24 == Lähteet == Luokka:Yhdysvaltalaiset koripalloilijat Luokka:Vuonna 1955 syntyneet Luokka:Vuonna 2015 kuolleet
Kulutusluotto

Kulutusluotto on luotto, joka on myönnetty tai luvattu kuluttajalle lainana, maksulykkäyksenä tai muuna taloudellisena järjestelynä kuluttamista varten. Kulutusluottotermin alle lasketaan kaikki vakuudettomat ja vakuudelliset luotot, jotka on otettu kulutustarkoitukseen. Kulutusluotot ovat yleensä verrattain lyhytaikaisia, kestoltaan alle viiden vuoden lainoja, joiden suuruus on tyypillisesti muutamia tuhansia euroja. Kulutusluottoja tarjoavat niin pankit kuin yksityiset suomalaiset ja muunmaalaiset luottospesialistit. Kulutusluottojen vuosikorot vaihtelevat tyypillisesti 9–30 %:n välillä. Huomattavasti suurempiakin korkoja on peritty. Suurin yksittäinen tekijä koron suuruuteen on lainanottajan kyky antaa luotolle vakuus. Kulutusluottojen antaminen yöllä kiellettiin lokakuussa 2009. Luottopäätöksen saa antaa, mutta kello 23 jälkeen myönnetyt pikaluotot saa nostaa vasta aamuseitsemän jälkeen. Kulutusluottojen myöntäminen sallittiin joulukuusta 2010 eteenpäin ainoastaan yrityksille, jotka ovat rekisteröityneet Etelä-Suomen Aluehallinnon ylläpitämään rekisteriin. Rekisteriin hyväksytään ainoastaan yritykset, jotka noudattavat hyvää luotonantotapaa. Lokakuussa vuonna 2018 Etelä-Suomen Aluehallinnon luotonanto- ja vertaislainanvälittäjärekisteriin on merkitty 62 yritystä, joista yli 50 rahoituslaitosta myöntää kuluttajaluottoja. Erilaiset kertaluotot ovat tyypillisiä pankkien ja rahoitusyhtiöiden myöntämiä kulutusluottoja. Pankkien kulutusluotot vaativat yleensä vakuuden tai takaajia ja niitä otetaan usein isompien hankintojen rahoittamiseen, kuten esimerkiksi kodin remontointiin. Varsinkin autokaupassa käytetään myös osamaksuluottoa, joka on yksittäiseen suurempaan hankintaan tarkoitettu kertaluonteinen kulutusluotto, jossa tavallisesta luotosta poiketen rahoitettavan tuotteen omistusoikeus siirtyy ostajalle vasta kun hän on maksanut lainaansa takaisin. == Katso myös == * Kuluttajaluotto * Laina * Pienlaina == Lähteet == == Aiheesta muualla == * Kilpailu- ja kuluttajaviraston tietosivu luotoista Luokka:Rahoitus
Roger Smith

thumb|Roger Smith Roger LaVerne Smith (18. joulukuuta 1932 South Gate – 4. kesäkuuta 2017 Los Angeles) oli yhdysvaltalainen näyttelijä, joka tuli tunnetuksi muun muassa televisiosarjasta 77 Sunset Strip sekä elokuvasta Jännittävä tätini (Auntie Mame, 1958). Smith keskeytti uransa varhaisessa vaiheessa, kun hänellä todettiin myasthenia gravis -niminen lihassairaus. Hän oli vuosina 1956–1965 naimisissa Victoria Shaw'n ja vuodesta 1967 Ann- Margretin kanssa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1932 syntyneet Luokka:Vuonna 2017 kuolleet
Fredrik Vilhelm I

Fredrik Vilhelm I voi viitata seuraaviin hallitsijoihin: * Fredrik Vilhelm (myös Fredrik Vilhelm I), Brandenburgin vaaliruhtinas 1620–1688 * Fredrik Vilhelm I, Preussin kuningas 1713–1740 * Fredrik Vilhelm I, Saksi-Weimarin herttua 1573–1602 * Fredrik Vilhelm I, Hessenin vaaliruhtinas 1847–1866
Rod Milburn

Rodney Milburn (18. toukokuuta 1950 – 11. marraskuuta 1997) oli yhdysvaltalainen yleisurheilija. Hän voitti vuoden 1972 kesäolympialaisissa Münchenissä kultaa miesten 110 metrin aitajuoksussa ajalla 13,24 s, joka aikanaan hyväksyttiin lajin ensimmäiseksi sähköajanoton maailmanennätykseksi. Milburn piti hallussaan 110 metrin aitajuoksun maailmanennätystä käsiajanotolla vuoteen 1975 ja sähköajanotolla vuoteen 1977. Hän vetäytyi 1980-luvun alkuvuosina mutta työskenteli vielä jonkin aikaa valmentajana Southern Universityssa. Milburn menetti henkensä syksyllä 1997 Louisianassa sattuneen onnettomuuden seurauksena. Hän oli vain 47 vuoden ikäinen. == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Vuonna 1950 syntyneet Luokka:Vuonna 1997 kuolleet
Strangeitude

Strangeitude on Ozric Tentaclesin kolmas studioalbumi, joka julkaistiin vuonna 1991 yhtyeen omalla Dovetail Records -merkillä. Snapper Music -levy-yhtiö uudelleenjulkaisi albumin vuonna 1998. == Kappaleet == # "White Rhino Tea" - 5:55 # "Sploosh!" - 6:26 # "Saucers" - 7:32 # "Strangeitude" - 7:32 # "Bizarre Bazaar" - 4:07 # "Space Between Your Ears" - 7:48 # "Live Throbbe" - 7:16 Uudelleenjulkaisulla on lisäksi yksi bonuskappale: # "Weirditude" - 5:13 Luokka:Vuoden 1991 albumit Luokka:Ozric Tentaclesin albumit
Manfred Deckert

Manfred Deckert (s. 31. maaliskuuta 1961 Halle) on saksalainen mäkihyppääjä, joka edusti koko uransa ajan Saksan demokraattista tasavaltaa. Deckert saavutti normaalimäen hopeamitalin Lake Placidin talviolympialaisista 1980. Hän jakoi mitalin yhdessä Japanin Hirokazu Yagin kanssa. Seefeldin maailmanmestaruuskilpailuissa 1985 Deckert hyppäsi joukkuemäen pronssia voittaneessa Itä-Saksan mäkijoukkueessa. Samoissa kilpailuissa hän sijoittui normaalimäessä neljänneksi, jonka lisäksi häneltä löytyy vielä yksi neljäs tila vuoden 1982 Oslon MM-kilpailuiden joukkuemäestä. Deckert voitti Keski- Euroopan mäkiviikon vuonna 1982. Erikoiseksi voiton tekee se, että hän samalla mäkiviikolla saavutti sekä uransa ensimmäisen palkintokorokepaikan Obertsdorfissa ja uransa viimeisen palkintokorokepaikan Innsbruckissa, jonka kilpailun hän myös voitti. Deckert oli vielä näiden kahden kilpailun välissä hypätyssä Garmisch-Partenkirchenin osakilpailussa toinen. Deckert lopetti uransa vuoden 1988 mäkiviikon jälkeen. == Lähteet == * Luokka:Itäsaksalaiset mäkihyppääjät Luokka:Itäsaksalaiset olympiamitalistit Luokka:Vuonna 1961 syntyneet Luokka:Elävät henkilöt
Bob Pettit

Robert E. Lee ”Bob” Pettit Jr. (s. 12. joulukuuta 1932) on yhdysvaltalainen entinen koripalloilija. Hän pelasi koko NBA-uransa (1954–1965) Milwaukee/St. Louis Hawksissa. Pettit syntyi Baton Rougessa, Louisianassa, ja opiskeli Baton Rouge High Schoolissa sekä Louisiana State Universityssa. Hän voitti NBA:n arvokkaimman pelaajan palkinnon vuosina 1956 ja 1959, ja valittiin tulokaskaudellaan vuoden tulokkaaksi. NBA valitsi Pettitin vuonna 1996 yhdeksi sen kaikkien aikojen viidestäkymmenestä parhaasta pelaajasta. Hän on kuulunut vuodesta 1970 Basketball Hall of Fameen. == Lähteet == Luokka:Yhdysvaltalaiset koripalloilijat Luokka:Vuonna 1932 syntyneet Luokka:Elävät henkilöt
Luettelo Preussin hallitsijoista

Tämä sivu on luettelo Preussin hallitsijoista. Vuonna 1525 perustettua Preussin herttuakuntaa ja vuonna 1701 perustettua Preussin kuningaskuntaa hallitsivat Hohenzollern-sukuiset kuninkaat vuoteen 1918 saakka. Vuodesta 1871 lähtien he olivat samalla Saksan keisareita. == Preussin herttuakunta 1525 – 1701 == *Albrekt (1490–1568), hallitsi 1525–1568 *Albrekt Fredrik (1553–1618), hallitsi muodollisesti 1568–1618, mutta hänen hallitsijakautensa loppupuolella sijaishallitsijoina toimivat: **Georg Fredrik I (1539–1603), sijaishallitsijana 1577–1603 **Joachim Fredrik (1546–1608), sijaishallitsijana 1603–1608 **Juhana Sigismund (1572–1619), sijaishallitsijana 1608–1618 *Juhana Sigismund (1572–1619), hallitsi muodollisestikin Preussin herttuana 1618–1619 *Georg Vilhelm (1595–1640), hallitsi 1619–1640 *Fredrik Vilhelm (1620–1688), hallitsi 1640–1688 * Fredrik III (1657–1713), hallitsi 1688–1701 == Preussin kuningaskunta 1701 – 1918 == * Fredrik I (1657–1713), hallitsi 1701–1713 * Fredrik Vilhelm I (1688–1740), hallitsi 1713–1740 * Fredrik II Suuri (1712–1786), hallitsi 1740–1786 * Fredrik Vilhelm II (1744–1797), hallitsi 1786–1797 * Fredrik Vilhelm III (1770–1840), hallitsi 1797–1840 * Fredrik Vilhelm IV (1795–1861), hallitsi 1840–1861 * Vilhelm I (1797–1888), hallitsi 1861–1888 * Fredrik III (1831–1888), hallitsi 1888 * Vilhelm II (1859–1941), hallitsi 1888–1918 Preussi Luokka:Preussi
Jochen Danneberg

Jochen Danneberg (s. 9. huhtikuuta 1953) on entinen saksalainen mäkihyppääjä, joka edusti urallaan Saksan demokraattista tasavaltaa. Uransa jälkeen hän on toiminut mäkihyppyvalmentajana. Danneberg saavutti normaalimäen hopeamitalin Innsbruckin talviolympialaisista vuonna 1976. Samoissa kilpailuissa hän sijoittui suurmäessä neljänneksi jääden vain 0,1 pistettä pronssimitalisti Henry Glaßista. Keski-Euroopan mäkiviikon Danneberg voitti kaksi kertaa peräkkäin vuosina 1976 ja 1977. Danneberg lopetti uransa vuonna 1980. Uransa jälkeen hän on valmentanut muun muassa Korean ja Yhdysvaltojen mäkihyppymaajoukkueita. ==Lähteet== * === Viitteet === Luokka:Itäsaksalaiset mäkihyppääjät Luokka:Itäsaksalaiset olympiamitalistit Luokka:Saksalaiset mäkihyppyvalmentajat Luokka:Vuonna 1953 syntyneet Luokka:Elävät henkilöt
Vapaussotakirjallisuus

Vapaussotakirjallisuus tarkoittaa Suomessa vuoden 1918 sisällissotaan liittyvää kirjallisuutta, joka pitää mainittua sotaa luonteeltaan Suomen itsenäistymiseen läheisesti liittyvänä sotana, tässä mielessä vapaussotana ja kuvaa sitä valkoisen osapuolen näkökulmasta. Vapaussotakirjallisuus korostaa Suomessa olleiden venäläissotilaiden aseidenriisuntaa. Vapaussodan käsitteen vastakohta on luokkasota, sota yhteiskuntaluokkien, erityisesti omistavan luokan (kapitalistien) ja sosialistisesti asennoituvan työväen, välillä. Punaisen osapuolen kantoja myötäilevää kirjallisuutta kutsutaan vastaavasti luokkasotakirjallisuudeksi. Kärjistyneimmillään vapaussotakirjallisuus on pian sodan jälkeen ilmestynyttä, usein anonyymia. Ylikangas (1993, 523) mainitsee esimerkkeinä mm. teokset Punanen hirmuvalta Suomessa: Muutamia kuvauksia punasten harjoittamista julmuuksista sekä Punainen terrori Suomessa talvella 1917–1918: Kuvia ja kuvauksia. Kirjallisuuslajiin kuuluvan teoksen ovat omalla nimellään julkaisseet Heikki Nurmio ja Leonard Grandell, joiden teos Wiipurin valloitus ilmestyi 1919. Samana vuonna ilmestyivät majuri Hans Kalmin muistelmat Kalmin pataljoona Suomen vapaussodassa sodan ajalta. == Lähteet == ==Aiheesta muualla== * Kettunen, Pauli 2005: Yhteiskuntahistorian johdantokurssi (Yhteiskuntahistorian laitos, Helsingin yliopisto) * Suojeluskunnat Suojeluskuntajärjestö. Tämä sivu on omistettu vuonna 1944 lakkautetulle Suomen Suojeluskuntajärjestölle * Luokka:Tietokirjallisuuden lajityypit
Aivovuoto

Aivovuoto (< engl. brain drain) tarkoittaa työikäisten koulutettujen ihmisten muuttamista maasta toiseen. Tällöin alkuperämaa häviää menettäessään osaavaa työvoimaa, ja kohdemaa hyötyy saadessaan sitä. ==Syyt== Koulutettuja ammattilaisia vetää kehittyneisiin maihin näiden tarjoamat hyvät palkat, jotka voivat olla moninkertaisia lähtijöiden synnyinmaan palkkoihin verrattuna. Aivovuotoa aiheuttavat myös joidenkin lähtömaiden levottomat yhteiskunnalliset olosuhteet. Joillain aloilla länsimaisten teknologia-alan yritysten työvoimasta merkittävä osa voi olla maahanmuuttajia. Osa heistä on muuttanut länteen töihin, ja osa on opiskelijoita, jotka eivät ole palanneet kotimaihinsa. ==Seuraukset== Aivovuodon kautta kehittyvät maat menettävät tarvitsemiaan osaajia ulkomaille. Kohdemaissa, kuten Yhdysvalloissa, maahan tuleva valmiiksi koulutettu työvoima voi heikentää paikallisten vähemmistökansallisuuksien koulutustarvetta. Alkuperämaa toisaalta hyötyy kouluttamistaan henkilöistä siten, että osa koulutetuista siirtolaisista lähettää rahaa kotimaahansa vähentäen siten köyhyyttä. Siirtolaisten kotimaahansa lähettämä vuotuinen rahamäärä on Maailmanpankin mukaan moninkertainen viralliseen kehitysapuun verrattuna. ==Kehitysmaista länsimaihin== Nykyisin aivovuoto-ongelma on suurin kehitysmaissa. Saharan etelänpuoleisesta Afrikasta siirtolaisiksi lähtevistä korkeakoulutettujen osuus on 40%, kun koko väestöstä osuus on vain neljä prosenttia. Esimerkiksi lääkärien lähteminen siirtolaisiksi lisää lääkäripulaa Afrikassa.Raportti: Aivovuoto koettelee pahiten pieniä kehitysmaita − KEPA Kehitysmaat kärsivätkin eniten juuri terveydenhuollon henkilöstön maastamuutosta. Ongelman korjaamiseksi esimerkiksi Iso-Britannia on tukenut terveysalan koulutusta koulutettuja henkilöitä lähettävistä maista. Tulevaisuudessa kysynnän kehitysmaiden koulutetuista henkilöistä odotetaan kasvavan länsimaiden vanhenevan väestön vuoksi. ==Suomessa== Suomesta muuttaa ulkomaille enemmän korkeasti koulutettuja suomalaisia kuin heitä muuttaa sieltä takaisin. Suomen sisäisen aivovuodon osalta esimerkiksi itäsuomalaisista korkeakoulutetuista yli puolet päätyy muualle töihin. Korkeakoulutettujen muuttoliikkeestä hyötyvät erityisesti Helsingin, Tampereen ja Oulun vaikutusalueet. ==Lähteet== ==Aiheesta muualla== * * * * * Luokka:Työ Luokka:Muuttoliike
Tlacopan

Tlacopan eli Tacuba oli asteekkien kolmiliiton kolmas kaupunki Tenochtitlánin ja Texcocon lisäksi. Se oli tepaneekkien perustama, Azcapotzalcon alainen kaupunkivaltio. Tlacopan oli liiton pienin jäsen, ja se sai vain viidesosan kaikista verotuloista. Tlacopanin johtaja Totoquihuaztli otti luultavasti Azcapotzalcon johtajan tittelin Tepaneca tecuhtli, tepaneekkien johtaja. Luokka:Esikolumbiaaniset kulttuurit Luokka:Mesoamerikka
Willie Davenport

William D. "Willie" Davenport (8. kesäkuuta 1943 Troy, Alabama – 17. kesäkuuta 2002) oli yhdysvaltalainen yleisurheilija. Hän voitti miesten 110 metrin aitajuoksussa kultaa vuoden 1968 olympialaisissa ja saavutti pronssia vuoden 1976 olympialaisissa. Hän osallistui olympialaisiin voittamatta mitaleja myös vuosina 1964, 1972 ja 1980, viimeisellä kerralla ei kuitenkaan aitajuoksijana vaan rattikelkkailijana. Davenport kuoli sydäninfarktiin O'Haren kansainvälisellä lentoasemalla Chicagossa 59-vuotiaana. == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Yhdysvaltalaiset rattikelkkailijat Luokka:Vuonna 1943 syntyneet Luokka:Vuonna 2002 kuolleet
Hayes Jones

Hayes Wendell Jones (s. 4. elokuuta 1938 Starkville, Mississippi) on yhdysvaltalainen yleisurheilija ja olympiavoittaja. Jones saavutti olympiapronssia miesten 110 metrin aitajuoksussa vuoden 1960 kesäolympialaisissa Roomassa ajalla 14,0 s varmistaen maalleen kolmoisvoiton. Tokion 1964 olympialaisissa hän voitti kultaa ajalla 13,6 s. Jones on sittemmin aloittanut uran poliitikkona. Hän edustaa Yhdysvaltain demokraattista puoluetta. == Lähteet == Luokka:Yhdysvaltalaiset pika- aitajuoksijat Luokka:Yhdysvaltalaiset olympiavoittajat Luokka:Yhdysvaltalaiset demokraattipoliitikot Luokka:Vuonna 1938 syntyneet Luokka:Elävät henkilöt
Erich von Hornbostel

Erich Moritz von Hornbostel (25. helmikuuta 1877 Wien, Itävalta – 28. marraskuuta 1935 Cambridge, Englanti) oli itävaltalainen musiikintutkija, joka tunnetaan erityisesti nykyaikaisen etnomusikologian perustajana. == Elämäkerta == Horbostel kasvoi musikaalisessa kodissa ja opiskeli pianonsoittoa, harmoniaa ja kontrapunktia. Vaikka hän teini-iässä oli jo taitava esiintyjä ja säveltäjä, hän keskittyi yliopisto-opinnoissaan Heidelbergin yliopistossa (1895–1899) luonnontieteisiin ja filosofiaan. Hän väitteli tohtoriksi kemiasta vuonna 1900. Muutettuaan Berliiniin hän opiskeli musiikkitiedettä ja psykologiaa, minkä jälkeen hänestä tuli Berliinin yliopiston psykologian laitoksen fonogrammiarkiston johtaja. Arkisto kehittyi hänen aikanaan kansainvälisesti merkittäväksi äänitearkistoksi. Saksan kansallissosialistisen työväenpuolueen noustua valtaan hän joutui lähtemään maanpakoon vuonna 1933 ja hän toimi muun muassa luennoitsijana New Yorkissa. Viimeiset aikansa hän työskenteli Cambridgessa Euroopan ulkopuolisen kansanmusiikin arkistossa. Hän kuoli Cambridgessa vuonna 1935. == Tuotanto == Hornbostel tunnetaan erityisesti hänen yhdessä Curt Sachsin kanssa luomastaan soitinten luokitusjärjestelmästä, mikä on julkaistu suomeksi T. Leisiön toimittamassa kirjassa Musiikki 1974. Hänen kootut teoksensa, Hornbostel opera omnia, on julkaistu vuonna 1975. Vuonna 1933 ilmestyi kirja The Ethnology of African Soundinstruments. Kirjojensa lisäksi hän julkaisi useita tutkimuksiaan alansa tieteellisissä lehdissä ja kokoomateoksissa. == Lähteet == Luokka:Itävaltalaiset musiikkitieteilijät Luokka:Vuonna 1877 syntyneet Luokka:Vuonna 1935 kuolleet
Marjorie Jackson

Marjorie Jackson-Nelson (s. 13. syyskuuta 1931) on australialainen yleisurheilija, joka voitti kultamitalit 100 ja 200 metrin juoksusta vuoden 1952 kesäolympialaisissa Helsingissä. Hän toimi vuosina 2001–2007 Etelä- Australian kuvernöörinä. Jackson syntyi Uudessa Etelä-Walesissa. Hän nai vuonna 1953 pyöräilijä Peter Nelsonin, joka kuoli leukemiaan 1977. == Lähteet == Luokka:Australialaiset pikajuoksijat Luokka:Australialaiset olympiavoittajat Luokka:Vuonna 1931 syntyneet Luokka:Elävät henkilöt
Valeri Brumel

Valeri Nikolajevitš Brumel (, 14. huhtikuuta 1942 Tolbuzino, Tšitan alue – 26. tammikuuta 2003 Moskova) oli venäläinen, Neuvostoliittoa edustanut korkeushyppääjä, joka oli 1960-luvun alkupuoliskolla lajissaan maailman paras. 185-senttinen Brumel nousi maailman huipulle kesällä 1960 hypättyään Euroopan ennätyksen 217. Rooman olympialaisissa hän saavutti hopeaa tuloksella 216; Robert Šavlakadze voitti kultaa samalla tuloksella. Syksyllä Brumel paransi Euroopan ennätystä vielä kolme kertaa päätyen tulokseen 220. Kesäkuussa 1961 Brumel hyppäsi Moskovassa uuden maailmanennätyksen 223. Hän paransi ennätystä heinäkuuhun 1963 mennessä kaikkiaan kuusi kertaa – sentin kerrallaan – päätyen tulokseen 228. Kesällä 1962 Brumel voitti Euroopan mestaruuden Belgradissa hypättyään 221; hopeamitalisti Stig Pettersson hävisi kahdeksan senttiä. Brumel voitti olympiakultaa Tokiossa 1964 tuloksella 218, John Thomas sai samalla tuloksella hopeaa. Brumel joutui vakavaan moottoripyöräonnettomuuteen 6. lokakuuta 1965. Oltuaan yli kaksi vuotta sairaalassa ja läpikäytyään 31 leikkausta hän pystyi vihdoin kävelemään. Brumel hyppäsi vuonna 1970 vielä 213, mutta arvokilpailuihin hän ei enää päässyt. Brumel oli ammatiltaan näytelmäkirjailija. == Maailmanennätykset == *223 Moskova 18. kesäkuuta 1961 *224 Moskova 16. heinäkuuta 1961 *225 Sofia 31. elokuuta 1961 *226 Palo Alto 22. heinäkuuta 1962 *227 Moskova 29. syyskuuta 1962 *228 Moskova 21. heinäkuuta 1963 == Lähteet == * Luokka:Neuvostoliittolaiset korkeushyppääjät Luokka:Neuvostoliittolaiset olympiavoittajat Luokka:Vuonna 1942 syntyneet Luokka:Vuonna 2003 kuolleet
Xochimilco

Xochimilco on yksi Meksikon pääkaupungin Méxicon 16 hallintoalueesta (). Se sijaitsee Meksikon laaksossa, kaupungin historiallisen keskustan eteläpuolella. Se on saanut nimensä intiaanien tärkeästä asutuskeskuksesta. Alueen pinta-ala on 122 km², ja vuoden 2000 väestönlaskennassa siellä oli lähes 370 000 asukasta.Xochimilco Delegación Xochimilco. Se on ainoa nykyaikaan säilynyt osa asteekkien pääkaupungista, ja siksi se on Unescon maailmanperintökohde.Historic Centre of Mexico City and Xochimilco Unesco. Xochimilcossa on järvi ja kanavaverkosto, jossa liikutaan koristeellisilla kanavaveneillä.La magia del Sur del Distrito Federal: Xochimilco Delegación Xochimilco. Canales Delegación Xochimilco. Kanavat ovat syntyneet, kun mutapohjaiseen järveen on rakennettu keinotekoisia saaria viljelymaaksi. == Lähteet == == Aiheesta muualla == Luokka:Esikolumbiaaniset kulttuurit Luokka:Unescon maailmanperintökohteet Meksikossa Luokka:México
Mike Banks

Michael Anthony Banks (s. 1960-luvun alkupuolellahttp://www.ele- mental.org/ele_ment/said&did;/mad_mike_speaks.html), epävirallisesti usein ”Mad” Mike, on yhdysvaltalainen muusikko. Hän on Detroitissa majaansa pitävän Underground Resistance -teknokollektiivin perustaja ja vaikutusvaltainen johtohahmo. Hän on myös perustanut elektronista musiikkia jakelevan Submerge- yhtiön Christa Robinsonin kanssa vuonna 1992. Aiemmin hän on toiminut muun muassa Motownin studiomuusikkona.http://www.redbullmusicacademy.com/DIARIES.18.0.html?act_aced=113&act;_dpid=95 Banks antaa harvoin haastatteluja tai sallii itseään kuvattavan.http://www.metrotimes.com/editorial/story.asp?id=6275 Haastatteluissa hänen kommenttinsa voivat olla varsin suorasanaisia, kun hän käsittelee esimerkiksi sosiaalisia kysymyksiä.http://membres.lycos.fr/fighters/madmike.htm Lisänimen ”Mad” () Banks kertoo saaneensa nuoruuden katujengiajoiltaan. Myöhemmin nimi tarttui häneen lähtemättömästi, kun hän osallistui autokilpailuihin. == Lähteet == == Aiheesta muualla == * Banks Discogs-sivustolla * De:Bug-lehden haastattelu vuodelta 2007 Luokka:1960-luvulla syntyneet Luokka:Yhdysvaltalaiset elektronisen musiikin artistit Luokka:Yhdysvaltalaiset tekno-artistit Luokka:Elävät henkilöt
Helistin

thumb|Marakassit ovat helistinsoittimia. Helistin on soitintermi, joka kattaa kaikki ravistettavat idiofoniset soittimet. Helistimien pääryhmiä ovat jonohelistimet, kehyshelistimet ja astiahelistimet. Esimerkkejä helistinsoittimista ovat muun muassa marakassit ja sistrumit. Helistimet ovat myös suosittuja pikkulasten, etenkin vauvojen, leluja. == Lähteet == Luokka:Idiofonit
Culhuacan

Culhuacan tai Colhuacan oli perimätiedon mukaan ensimmäinen nahuatlia puhuvien kansojen perustama kaupunkivaltio Meksikon laakson tienoilla. Tässä tolteekkikaupungissa käytettiin ensimmäistä kertaa nimitystä tlatoani, puhuja, hallitsijasta. Culhuacan selvisi tolteekkien pääkaupungin Tollánin romahduksesta ja säilyi voimakkaana 1300-luvun loppuolelle asti. 1299 Culhuacanin johtaja Cocoxtli auttoi Azcapotzalcon tepaneekkeja ajamaan asteekit eli mexicat pois Chapultepecistä. Sen jälkeen Cocoxtli antoi asteekkien asettua asumaan huonolle maa-alueelle Tizapaniin Chapultepecista lounaaseen, ja hyväksyi asteekit Culhuacanin vasalleiksi. Asteekit omaksuivat Culhuacanin kulttuurin ja toimivat heidän sotilainaan. Culhuacanin ja asteekkien välit katkesivat, kun asteekit uhrasivat ja nylkivät Culhuacanin kuninkaan Achitometlin tyttären, ja perimätiedon mukaan eräs asteekkipappi näyttäytyi nyljetyn prinsessan nahassa Culhuacanin ylimystölle. Asteekit pakenivat tämän jälkeen Tenochtitlánin saarelle ja alkoivat rakentaa sinne tulevaa pääkaupunkiaan. == Lähteet == Luokka:Esikolumbiaaniset kulttuurit Luokka:Meksikon historia
Natriumsyanidi

Natriumsyanidi (NaCN) on myrkyllinen aine, joka on sinihapon suola. Natriumsyanidin vaikutukset ovat samanlaisia kuin kaliumsyanidin. Kerralla nautittuna 100–200 mg natriumsyanidia aiheuttaa tajuttomuuden minuutin sisällä, joskus 10 sekunnin sisällä, riippuen ruumiin vastustuskyvystä ja vatsassa olevasta ruoan määrästä. 45 minuutin jälkeen keho menee koomaan tai syvään uneen ja henkilö voi kuolla kahden tunnin sisällä, jos hän ei saa lääkettä. Tämän aikana voi esiintyä kouristuksia. Kuoleman aiheuttaa yleensä sydämenpysähdys. Natriumsyanidin moolimassa on 49,01 g/mol, sulamispiste 563,7 °C, kiehumispiste 1 496 °C, tiheys 1,6 g/cm3 (vesi = 1,0 g/cm3) ja CAS-numero 143-33-9. Natriumsyanidin liukoisuus veteen 20 °C:n lämpötilassa on 58 g/100 ml. Natriumsyanidia käytetään mm. teräksen pintakarkaisussa. Vähähiilistä terästä pidetään austeniittialueella 900–950 °C hiiletyslämpötilassa sulassa seoksessa, jossa on natriumsyanidin lisäksi 0,7 % hiiltä. Hiili imeytyy raudan atomihilan välisijoihin n. 0,1 mm tunnissa. Kun kappale on hiilettynyt haluttuun syvyyteen, kappale karkaistaan normaalisti kuten seostamaton 0,7 % hiiliteräs. Johtuen suhteellisen ohuesta kovasta pinnasta, terä voidaan jättää erittäin kovaksi (Saavutettava maksimikovuus on noin 59…63 HRC). Tällä menetelmällä valmistetaan mm. ruohonleikkurin teriä. Kun terä teroitetaan vain toiselta sivultaan, sen rakenne tulee hieman vastaavaksi kuin jyrsijän hammas. Terä teroittuu siis itsestään nurmikkoa leikatessa. == Aiheesta muualla == * *PubChem: Sodium cyanide *Toxin and Toxin Target Database (T3DB): Sodium cyanide Luokka:Syanidit Luokka:Natriumyhdisteet
Étienne Dagon

Étienne Dagon (13. syyskuuta 1960 Biel/Bienne) on entinen sveitsiläinen uimari, joka oli erikoistunut rintauintiin. Hän voitti pronssimitalin 200 metrin rintauinnista Los Angelesin olympialaisista 1984. Mitali oli Sveitsin ensimmäinen ja toistaiseksi ainoa uinnin olympiamitali.http://www.tsr.ch/tsr/index.html?siteSect=200001&sid;=5067176 Hän voitti myös vuonna 1985 Sofian pitkän radan EM-kilpailuista pronssia kyseiseltä matkalta. Hän lopetti uransa Soulin olympialaisiin 1988.http://www.objectifreussir.ch/FR/cadre_repertoire/Interview/Sportifs/Etienne_Dagon/etienne_dagon.html Dagon valittiin vuonna 1984 Sveitsin vuoden urheilijaksi. == Lähteet == Luokka:Sveitsiläiset uimarit Luokka:Sveitsiläiset olympiamitalistit Luokka:Vuonna 1960 syntyneet Luokka:Elävät henkilöt
Veikko Höylä

Veikko Sakari Höylä (s. 13. lokakuuta 1935 Pieksämäki, Suomi) on suomalainen sellisti. Höylä on opiskellut Sibelius-Akatemiassa Yrjö Selinin ja Pariisissa André Navarran johdolla. Hän toimi Helsingin kaupunginorkesterin sellistinä 1958–1961. Hän on toiminut sittemmin soolosellistinä Lahden kaupunginorkesterissa 1961–1963, Suomen Kansallisoopperan orkesterissa 1963–1975 ja Helsingin kaupunginorkesterissa 1975–1998 sekä 1990 Savonlinnan oopperajuhlaorkesterin soolosellistinä.Kuka kukin on 2005, Otava 2004 Höylä on toiminut myös solistina ja kamarimuusikkona. Hän on soittanut Helsingin kamariorkesterissa, Segerstam-kvartetissa, Voces Intimae-kvartetissa, Finlandia-triossa, Suomalaisessa kamariorkesterissa ja Suomalaisessa jousikvartetissa. == Lähteet == == Aiheesta muualla == * Luokka:Suomalaiset sellistit Luokka:Vuonna 1935 syntyneet Luokka:Elävät henkilöt
Willi Pürstl

Willi Pürstl (s. 10. tammikuuta 1955) on itävaltalainen mäkihyppääjä. Pürstl voitti Keski-Euroopan mäkiviikon vuonna 1975. Hän voitti mäkiviikon avauskilpailun Oberstdorfissa, minkä jälkeen sijoittui viidenneksi sekä Garmisch-Partenkirchenin että Innsbruckin kilpailuissa ja oli Bischofshofenin päätösosakilpailussa seitsemäs. Uransa Pürstl lopetti vuonna 1981. == Lähteet == * Luokka:Itävaltalaiset mäkihyppääjät Luokka:Vuonna 1955 syntyneet Luokka:Elävät henkilöt
Vireot

Vireot (Vireonidae) on pienikokoisten varpuslintujen heimo. Niitä löytyy luonnonvaraisina Keski-, Etelä- ja Pohjois-Amerikasta sekä Aasiasta. Vireot ovat pieniä tai keskikokoisia varpuslintuja, ja niiden väritys on usein vihertävä. Vireoiden pääravinto koostuu hyönteisistä. Vireoihin kuuluu 6 sukua ja 62 lajia. Suurin suku on vireoiden suku, johon kuuluu 31 lajia. ==Suvut ja lajit== ===Aasianvireot Pteruthius=== * Himalajanvireo Pteruthius ripleyi * Hippiäisvireo Pteruthius intermedius * Indokiinanvireo Pteruthius aeralatus * Jaavanhippiäisvireo Pteruthius aenobarbus * Jaavanvireo Pteruthius flaviscapis * Ruskokuvevireo Pteruthius rufiventer * Sepelhippiäisvireo Pteruthius melanotis * Vietnaminvireo Pteruthius annamensis * Vuorivireo Pteruthius xanthochlorus === Lepinkäisvireot Vireolanius=== * Keltalepinkäisvireo Vireolanius leucotis * Meksikonlepinkäisvireo Vireolanius melitophrys * Sinilakkivireo Vireolanius eximius * Sininiskavireo Vireolanius pulchellus ===Pippurivireot Cyclarhis=== * Andienpippurivireo Cyclarhis nigrirostris * Pippurivireo Cyclarhis gujanensis ===Vihervireot Hylophilus=== * Amazonianvireo Hylophilus hypoxanthus * Bahianvireo Hylophilus amaurocephalus * Harmaarintavireo Hylophilus semicinereus * Kultarintavireo Hylophilus muscicapinus * Oliivivyövireo Hylophilus thoracicus * Pensasvireo Hylophilus flavipes * Pikkuvihervireo Hylophilus decurtatus * Rionegronvireo Hylophilus brunneiceps * Ruostevireo Hylophilus semibrunneus * Ruskolakkivireo Hylophilus poicilotis * Ruso-otsavireo Hylophilus ochraceiceps * Sitruunavireo Hylophilus olivaceus * Tepuivireo Hylophilus sclateri * Tuhkapäävireo Hylophilus pectoralis * Vihervireo Hylophilus aurantiifrons ===Vireot Vireo=== * Andienvireo Vireo leucophrys * Costaricanvireo Vireo carmioli * Cozumelinvireo Vireo bairdi * Harmaapäävireo Vireo cassinii * Harmaavireo Vireo vicinior * Hispaniolanvireo Vireo nanus * Jukataninvireo Vireo magister * Kanadanvireo Vireo philadelphicus * Keltaperävireo Vireo flavoviridis * Keltarintavireo Vireo flavifrons * Kultavireo Vireo hypochryseus * Kuubanvireo Vireo gundlachii * Lavertajavireo Vireo gilvus * Lyijyvireo Vireo plumbeus * Mangrovevireo Vireo pallens * Meksikonpikkuvireo Vireo nelsoni * Meksikonvireo Vireo brevipennis * Noronhanvireo Vireo gracilirostris * Oliivivireo Vireo modestus * Pajuvireo Vireo bellii * Paksunokkavireo Vireo crassirostris * Pilvimetsävireo Vireo masteri * Puertoriconvireo Vireo latimeri * Punasilmävireo Vireo olivaceus * Sanandrésinvireo Vireo caribaeus * Silmälasivireo Vireo solitarius * Sinipäävireo Vireo osburni * Tammivireo Vireo huttoni * Teksasinvireo Vireo atricapilla * Valkosilmävireo Vireo griseus * Viiksivireo Vireo altiloquus ===Lajeja, joilla on oma sukunsa=== * Kultaperävireo Erpornis zantholeuca == Lähteet == *
Inventio

Inventio (, ) on musiikkitermi, jota on käytetty hieman eri tavoin eri aikoina. Inventio osana teoksen nimeä kertoi 1500- ja 1600-luvuilla, että sävellyksessä oli käytetty jotakin erikoista keksintöä tai uutuutta. Tähän liittyvät myös 1600-luvun italialaiset ilmaisut nova inventione, moderne inventioni tai inventioni curiosi. Saksalaisessa barokkimusiikissa termi tarkoittaa teoksen sävelaihetta tai -oivallusta ennen teoksen työstämistä tai sävellyksiin liittyvää kekseliäisyyttä, taitoa luoda sävellys erilaisilla tekniikoilla perusaiheesta. Esimerkkejä ovat muun muassa Johann Sebastian Bachin kuuluisat viisitoista inventiota tai hänen viisitoista kolmiäänistä Sinfoniaansa. Varsinaisen musiikkilajin aseman inventio saavutti uusbarokki- ilmiönä 1900-luvun alun Saksassa. Tällöin inventioihin tyypillisesti liittyi kaksiääninen kevyt polyfoninen tekstuuri. Alban Berg loi edelleen uutta sisältöä termille Wozzeck-oopperansa 3. näytöksen kuudella inventiollaan. == Lähteet == Luokka:Taidemusiikin muodot
Rainer Schmidt

Rainer Schmidt (s. 1. elokuuta 1948) on saksalainen mäkihyppääjä, joka menestyi 1970-luvun alkupuolella Saksan demokraattista tasavaltaa edustaen. Schmidt saavutti suurmäessä pronssia Sapporon talviolympialaisissa vuonna 1972. Uransa toisen arvokisamitalin hän saavutti vuoden 1975 lentomäen maailmanmestaruuskilpailuista Itävallan Bad Mitterndorfista, missä hän sijoittui toiseksi Tšekkoslovakian Karel Kodejškan jälkeen. Keski-Euroopan mäkiviikon Schmidt voitti vuonna 1973. Hän voitti Oberstdorfin ja Garmisch- Partenkirchenin osakilpailut, sijoittui toiseksi Innsbruckissa ja oli Bischofshofenissa 17:s. == Lähteet == * Luokka:Itäsaksalaiset mäkihyppääjät Luokka:Itäsaksalaiset olympiamitalistit Luokka:Vuonna 1948 syntyneet Luokka:Elävät henkilöt
Isältä pojalle

Isältä pojalle on vuonna 1996 ensi-iltansa saanut Peter Lindholmin ohjaama ja käsikirjoittama suomalainen rikoselokuva. Isältä pojalle on Lindholmin kolmas pitkän elokuvan ohjaustyö. Elokuvan pääosassa esiintyy Tommi Korpela ensimmäisessä valkokangaspääosassaan. Televisiossa elokuva on nähty jaettuna Nortia-sarjan neljäksi viimeiseksi osaksi. Kohtaukset olivat osin eri järjestyksessä kuin elokuvaversiossa. ==Näyttelijät== ==Kuvausryhmä== * Peter Lindholm – ohjaaja, käsikirjoittaja * Pirjo Airaksinen – tuottaja * Petra Tarjanne – tuottaja * Robert Nordström – kuvaaja * Kyösti Väntänen – äänittäjä * Markku Impiö – säveltäjä == Lähteet == Luokka:Vuoden 1996 suomalaiset elokuvat Luokka:Suomalaiset rikoselokuvat Luokka:Peter Lindholmin ohjaamat elokuvat
Seija Järvinen

Seija Järvinen voi viitata seuraaviin henkilöihin: *Seija Järvinen, iskelmälaulaja *Seija Järvinen, musiikinopettaja, Klaus Järvisen puoliso
Take Five

Take Five on musiikkiyhtye The Dave Brubeck Quartetin jazzkappale, joka julkaistiin vuonna 1959 ilmestyneellä Time Out -albumilla. Take Five julkaistiin singlenä vuonna 1961 B-puolenaan ”Blue Rondo à la Turk”. Kappaleen on säveltänyt yhtyeen saksofonisti Paul Desmond. Take Fiven tahtilaji on 5/4 ja se tunnetaan myös Joe Morellon rumpusoolosta. Take Five on lukuisien esittäjien levyttämä jazzstandardi josta tuli Yhdysvalloissa radiohitti aikana, jolloin rockmusiikki oli muodissa. == Muusikot == * Dave Brubeck – piano * Paul Desmond – alttosaksofoni * Eugene Wright – basso * Joe Morello – rummut == Lähteet == == Aiheesta muualla == *Kappaleen sanat Luokka:Vuoden 1959 kappaleet Luokka:Jazzkappaleet Luokka:Jazzstandardit Luokka:Yhdysvaltalaiset musiikkikappaleet
NextJet

NextJet oli ruotsalainen lentoyhtiö, jonka keskuksena toimi Sollentuna. Yhtiön lennot olivat pääosin Pohjoismaiden sisäisiä. Arlandan lentoasemalta yhtiö liikennöi ainakin Maarianhaminaan, Hagforsiin, Mora-Siljaniin, Svegiin, Torsbyhyn, Örebrohon ja Poriin. Lentoyhtiöllä oli myös lentoja Porista Helsinkiin ja Oulusta Tromssaan Luulajan kautta. Lentoyhtiö operoi myös tilauslentoja Cessna 560XL -mallin liikesuihkukoneella. Yhtiö käytti myös Golden Airin vanhaa Saab 340A -mallin potkurimatkustajakonetta, johon mahtuu 33 matkustajaa. Yhtiön IATA-lentoyhtiökoodi oli 2N, ja yhtiö jakoi sen ukrainalaisen Южмашавиа / Yuzhmashair -lentoyhtiön kanssa. Yksi NextJetin omistajista oli ABBA-yhtyeen entinen solisti Björn Ulvaeus. NextJet lensi myös Tampere-Pirkkalaan Brommasta ja operoi Air Ålandin lennot. Huhtikuussa 2017 Porin kaupunginvaltuusto päätti myöntävänsä NextJetille 3,5 miljoonan euron tuen, jolla lentoyhtiö rahoitti päivittäiset reittilennot Porista Helsinkiin ja Tukholmaan. NextJet tiedotti 16. toukokuuta 2018 hakeutuvansa konkurssiin ja peruvansa kaikki lentonsa. Suomalainen Air Åland ajautui konkurssiin saman vuoden lokakuussa NextJetin maksamattomien velkojen vuoksi. == Lähteet == == Aiheesta muualla == *NextJetin Cessna 560XL - Airliners.net *NextJetin Saab 340A - Airliners.net Luokka:Entiset ruotsalaiset lentoyhtiöt‎
Ranskan Pro A-liiga

Ranskan Pro A-liiga on Ranskassa ylin sarjataso lentopallossa. Liiga on yksi Euroopan arvostetuimmista lentopalloliigoista. == Kilpailujärjestelmä == Liigassa pelaa kaikkiaan 14. ammattilaisjoukkuetta, jotka pelaavat yksinkertaisessa runkosarjassa 26 ottelua. Runkosarjan neljä parasta joukkuetta, selviytyvät mitaliotteluihin, ja kaksi viimeistä joukkuetta runkosarjassa joutuu karsimaan paikastaan liigassa Pro B -liigan kärkijoukkueiden kanssa. Mitalipelit pelataan paras kolmesta sarjana, kuten myös finaaliottelut. Pronssiotteluja liigassa ei nähdä. Välieristä pudonneet jakavat pronssimitalit näin keskenään. == Joukkueet == * Paris Volley * AS Cannes * Stade Poitevin VB Poitiers * Toulouse Toac-Tuc Volley-Ball * Tours Volley-Ball * Arago de Sete * Beauvais Oise U.C * Montpellier Université Club VB * Tourcoing VB Lille Metropole * Rennes Etudiants Club Volley * Asnieres Volley * St-Brieuc Côtes D'Armor * Avignon Volley-Ball * Nice Volley-Ball == Suomalaiset menestyjät == * Tuomas Sammelvuo pelasi Ranskan liigassa monta kautta. Hän voitti VB Poitiers'n riveissä liigan mestaruuden vuonna 1999, ja seuraavalla kaudellaan hopeaa. Palattuaan Ranskaan vuonna 2004 hän voitti Toursin riveissä Pro A-liigan mestaruuden, ja Mestareiden liigan pronssia. Seuraavalla kaudella Toursissa Sammelvuo voitti Lentopallon Mestareiden liigan, ja samalla myös Ranskan mestaruuden. * Riikka Lehtonen voitti pelatessaan Ranskassa kaksi kertaa Lentopallon Mestareiden liigan, ja kerran pronssia. Samalla hän voitti Ranskan liigan kolme kertaa, ja kahdesti hopeaa. Cupin hän voitti joukkueensa kanssa kahdesti ja saavutti kerran hopeaa. * Olli Kunnari voitti AS Cannesin riveissä Ranskan cupin kaudella 2007-2008. Hänet valittiin kaudella 2008 Ranskan liigan All-Stars kentälliseen. Luokka:Lentopallosarjat Pro A-liiga Pro A-liiga
Xenia Stad-de Jong

Xenia Stad-de Jong (4. maaliskuuta 1922 Semarang, Alankomaiden Itä-Intia – 3. huhtikuuta 2012) oli alankomaalainen pikajuoksija ja olympiavoittaja. Stad-de Jong voitti Lontoon vuoden 1948 kesäolympialaisissa kultaa 4×100 metrin viestijuoksussa yhdessä Nettie Witziers-Timmerin, Gerda van der Kade-Koudijsin ja Fanny Blankers-Koenin kanssa. Hän kilpaili myös yksin 100 metrin juoksussa, mutta karsiutui välierissä.http://www.sports- reference.com/olympics/athletes/st/xenia-stad-de-jong-1.html Vuonna 1950 Stad-de Jong kuului Alankomaiden Brysselin EM-kilpailuissa pikaviestin hopeaa saavuttaneeseen joukkueeseen.http://www.iaaf.org//news/newsid=64522.html Hän juoksi 100 metrillä ennätyksensä 12,2 sekuntia vuonna 1948. Stad-de Jong kuoli 90-vuotiaana 3. huhtikuuta 2012. == Lähteet == * Xenia Stad-de Jong Biography and Olympic Results Olympics at Sports-Reference.com === Viitteet === Luokka:Alankomaalaiset pikajuoksijat Luokka:Alankomaalaiset olympiavoittajat Luokka:Vuonna 1922 syntyneet Luokka:Vuonna 2012 kuolleet